Јаков Тумаркин
Јаков Тумаркин (; Чељабинск, 15. фебруар 1992) израелски је пливач и репрезентативац. Његова специјалности је пливање леђним стилом, а примарна дисциплина му је 200 леђно.

Каријера 
Тумаркин је на међународној сцени дебитовао на европском јуниорском првенству 2009. где је успео да се пласира у финалне трке и на 100 и на 200 леђно. Већ наредне године на истом првенству осваја и прве медаље, злато на 100 и бронзу на 200 метара леђно. У новембру 2010. на европском првенству у малим базенима у Ајндховену успео је да исплива нови национални рекорд Израела на 200 леђно (време новог рекорда је 1:53,46 минута).

У јулу наредне године, на светском првенству у Шангају 2011. испливао је нови национални рекорд на 200 метара леђно у влеиким базенима (време 1:58,21 минут). Своју једину трку на том првенству Тумаркин је окончао на 16. месту у полуфиналу, и то је уједно било његово прво велико полуфинале на такмичењима највишег ранга.

На европском првенству у Будимпешти 2012. освојио је две бронзане медаље на 100 и 200 леђно, а на истом првенству успео је да исплива и олимпијске квалификационе норме у обе дисциплине. На ЛОИ 2012. у Лондону на 100 метара није успео да прође кроз квалификације пошто је био укупно 24, али је на дупло краћој деоници успео да се пласира у финале и тамо заузме високо 7. место.

Након нешто лошијих резултата у периоду 2013−2014. у августу 2015. поставља нови национални рекорд на 200 леђно (1:55,96). Нешто раније на светском првенству у Казању успева да се пласира у полуфинале трке на 100 леђно где заузима 12. место. На 200 леђно био је 17. у квалификацијама (свега 0,6 секунди спорији од времена потребног за полуфинале), а по први пут је пливао и трку на 200 мешовито у којој је био 14. у квалификацијама, односно 11. у полуфиналу (време 1:58,86).

Други наступ на олимпијским играма уписао је на ЛОИ 2016. у Рио где је на 100 леђно био тек 27. у квалификацијама, док је на дупло дужој деоници успео да се пласира у полуфинале које је окончао на солидном 15. месту.

На свом четвртом у низу светском првенству у Будимпешти 2017. пливао је у 4 дисциплине, а најбољи резултат остварио је на 100 леђно где је заузео 11. место у полуфиналу (53,92 секунде). На 200 леђно био је 23. у квалификацијама (1:59,25 минута), а на 200 мешовито 16. у полуфиналу (1:59,98).

наступио је и на светском првенству у корејском Квангџуу 2019. године.

Види још 
 Пливање на Летњим олимпијским играма 2016.
 Светско првенство у пливању 2017.

Референце

Спољашње везе 

 
 Биографија на сајту -{the-sports.org}-
 Лични рекорди на страници -{swimrankings.net}-
 Олимпијска биографија на сајту -{sports-reference.com}-

Рођени 1992.
Израелски пливачи
Израелски олимпијци на Летњим олимпијским играма 2012.
Пливачи на Летњим олимпијским играма 2012.
Израелски олимпијци на Летњим олимпијским играма 2016.
Пливачи на Летњим олимпијским играма 2016.
Освајачи медаља на европским првенствима у пливању